open-index/open-wikipedia-markdown huggingface dataset:
वर्ल्ड चैम्पियनशिप रेसलिंग

**वर्ल्ड चैम्पियनशिप रेसलिंग, निगमन** () एक अमेरिकी पेशेवर कुश्ती प्रोमोशन था, जो 1988 से 2001 तक अस्तित्व में रहा।

## सन्दर्भ

श्रेणी:अमेरिकी पेशेवर कुश्ती प्रोमोशन्स
जोसेफ फ़ूर्ये

thumb|right|जोसेफ फूर्ये
**जोसेफ फ़ूर्ये** (Fourier, Joseph, 1768-1830 ई.) फ्रांसीसी गणितज्ञ थे। उनका जन्म ओक्सैर में हुआ। आठ वर्ष की उम्र में ही ये अनाथ हो गए थे, परंतु सौभाग्यवश अपने हितैषियों की सहायता से इन्हें एक सैनिक स्कूल में प्रवेश मिल गया, जहाँ इन्होंने गणित के अध्ययन में आशातीत सफलता प्राप्त की और शीघ्र ही एक सैनिक स्कूल में गणित के प्रोफेसर हो गए। फ्रांस की क्रांति में इन्होंने सक्रिय भाग लिया और मिस्र पर आक्रमण में भी नेपोलियन के साथ गए। तदुपरांत इन्होंने पिंडों में ताप के विस्तार पर सफल शोथ किए, जिनका वर्णन इनकी प्रसिद्ध पुस्तक 'ला थेओरि अनालितिक द ला शालर' (La Theorie Analytique de la Chaleur) में है।गणितीय भौतिक शास्त्र के निर्धारित सीमांत के मानवाले निर्मेयों के (जिनमें आंशिक अवकल समीकरण के अनुकलन की आवश्यकता हो) हल की आधुनिक विधियों के लिए, यह मूल पुस्तक है। इसमें प्रसिद्ध 'फूर्ये श्रेणी' (Fourier series) का भी वर्णन है। 'संख्यात्मक समीकरण के विश्लेषण' पर भी इन्होंने महत्वपूर्ण शोध किए। pdf

## इन्हें भी देखें
* फूर्ये विश्लेषण (Fourier Analysis)
* फूर्ये श्रेणी (Fourier seies)
* फूर्ये रूपान्तर (Fourier transform)

श्रेणी:प्रसिद्ध गणितज्ञ
श्रेणी:फ्रांसीसी गणितज्ञ
यूरेशियाई आवार लोग

thumb|240px|सन् ६०० ईसवी में यूरोप का नक़्शा जिसके दक्षिण में आवारों का साम्राज्य देखा जा सकता है
**यूरेशियाई आवार** (Eurasian Avar) या **प्राचीन आवार** मध्य एशिया के स्तेपी मैदानों की एक जाति थी जो आरम्भ में तो शायद जू-जान ख़ागानत की तुर्की मूल की थी लेकिन बाद में मिश्रित यूरेशियाई जातियों का परिसंघ बन गई। आवार एक ख़ागान द्वारा शासित परिसंघ था जिसके शक्ति के केंद्र में ख़ानाबदोश योद्धाओं का एक जत्था था। इन लोगों का वर्णन पाँचवी सदी के बाद इतिहासकारों द्वारा किया जाने लगा लेकिन मध्य और पूर्वी यूरोप पर इन्होनें अपना आवार ख़ागानत नाम का साम्राज्य मध्य छठी सदी में ही जा के क़ायम किया। इनका राज्य नवी शताब्दी के आरम्भ तक चला।

## इन्हें भी देखें
* जू-जान ख़ागानत
* ख़ागान
* तुर्की भाषाएँ

## सन्दर्भ


श्रेणी:तुर्की जातियाँ
श्रेणी:विलुप्त मानव जातियाँ
श्रेणी:यूरोप का इतिहास
अनलहक

**अनलहक** सूफियों की एक इत्तला (सूचना) है जिसके द्वारा वे आत्मा को परमात्मा की स्थिति में लय कर देते हैं। सूफियों के यहाँ खुदा तक पहुँचने के चार दर्जे है। जो व्यक्ति सूफियों के विचार को मानता है उसे पहले दर्जे क्रमश: चलना पड़ता है - शरीयत, तरीकत मारफत और हकीकत। पहले सोपान में नमाज, रोजा और दूसरे कामों पर अमल करना होता है। दूसरे सोपान में उसे एक पीर की जरूरत पड़ती है-पीर से प्यार करने की और पीर का कहा मानने की। फिर तरीकत की राह में उसका मस्तिष्क आलोकित हो जाता है और उसका ज्ञान बढ़ जाता है; मनुष्य ज्ञानी हो जाता है (मारफत)। अंतिम सोपान पर वह सत्य की प्राप्ति कर लेता है और खुद को खुदा में फना कर देता हैं। फिर 'दुई' का का भाव मिट जाता है,'मैं' और 'तुम' में अंतर नहीं रह जाता। जो अपने को नहीं सँभाल पाते वें 'अनलहक' अर्थात्‌ **'मैं खुदा हूँ**' पुकार उठते हैं। इस प्रकार का पहला व्यक्ति जिसने 'अनलहक' का नारा दिया वह मंसूर-बिन-हल्लाज था। इस अधीरता का परिणाम प्राणदंड हुआ। आलिमों ने उसके खुदाई के दावेदारी करने के फलस्वरूप सूली पर लटका दिया।

## इन्हें भी देखें
* मंसूर अल हल्लाज
* सूफी आंदोलन
* भक्ति आंदोलन

श्रेणी:सूफ़ीवाद
श्रेणी:दर्शन
वर्ल्ड हेविवैट विजेताओं की सूची(डब्लू .डब्लू .ई.)

विश्व हैवीवेट चैम्पियनशिप WWE में एक पेशेवर कुश्ती विश्व हैवीवेट चैम्पियनशिप है। यह स्मैकडाउन ब्रांड का विश्व खिताब है,

## संयुक्त राजत्व की सूची

As of  , .

## Notes
:1. – प्रत्येक पहलवान के चैंपियन के रूप में दिनों की कुल संख्या के क्रम से रखी गयी है ; एक ही नंबर के साथ वाले पहलवानों का मतलब है कि वे उस रैंक मे बराबरी किये हुए हैं।.
ड्वेन जॉनसन

**ड्वेन डगलस जॉनसन** (, जन्म २ मई १९७२) जो अपने अखाड़े के नाम **द रॉक** से जाने जाते हैं, एक अमरीकी फ़िल्म अभिनेता व कुश्तीबाज है जो डब्लूडब्लूई के रॉ ब्रैंड के तहत आते हैं। उन्हें अक्सर **ड्वेन 'द रॉक' जॉनसन** के नाम से प्रेषित किया जाता है।

जॉनसन एक कॉलेज फुटबाल खिलाडी थे। १९९१ में वे यूनिवर्सिटी ऑफ मायामी की राष्ट्रिय चैम्पियनशिप दिम का हिसा रहे। बाद में उन्होंने काल्गैरी स्टैम्पेडेर्स की ओर से कनेडियाई फूटबाल लीग में खेला पर उन्हें १९९५ में दो महीनों के लिए प्रतिबंधित कर दिया गया। इसके परिणाम स्वरूप उन्होंने अपने दादा पिटर मैविया और पिता रॉकी जॉनसन की तरह कुश्तीबाज बनने का निर्णय लिया। उन्हें विश्व मनोरंजन कुश्तेबाजी (WWE) से लोकप्रियता हासिल हुई जिसे उस वक्त विश्व कुश्तीबाजी संघ (WWF) के नाम से जाना जाता था। जॉनसन को जल्द ही "रॉकी मैविया" के नाम से एक अच्छे किरदार के रूप में पेश किया गया और बाद में उन्होंने "द रॉक" का नाम रख लिया। डब्लूडबलूएफ से जुडने के दो साल बाद ही उन्होंने डब्लूडबलूएफ प्रतियोगिता जित ली और कंपनी के इतिहास में सर्वाधिक लोकप्रिय कुश्तीबाज बन गए।

जॉनसन को अबतक के महान कुश्तीबाजों में से एक माना जाता है। उन्होंने कुल १६ प्रतियोगिताएं जीती है जिसमे नौ विश्व हेवीवेट प्रतियोगिता, दो डब्लूडबलूएफ अंतर्खंडीय प्रतियोगिताएं और पाँच बार डब्लूडबलूएफ टैग टीम प्रतियोगिताएं शामिल है।

जॉनसन की आत्मकथा *द रॉक सेज़...* जिसे उन्होंने जों लेडन के साथ मिलकर लिखा था, को २००० में प्रकाशित किया गया। पुस्तक न्यू यार्क की सर्वश्रेष्ठ बिकने वाली किताबों की सूची में कई हफ्तों तक बनी रही। जॉनसन का अभिनेता के रूप में मुख्य किरदार २००२ में बनी *द स्कोर्पियन किंग* फ़िल्म में था। अपनी इस भूमिका के लिए उन्हें एक नए अभिनेता को अबतक दी गई सबसे अधिक रकम, $५५ लाख, मिली।  इसके बाद उन्होंने कई हिट फ़िल्मों में काम किया जिनमे जुमान जी,  *द रनडाउन*, *बी कूल*, *वाकिंग टाल*, *ग्रिडआयरन गैंग*, *द गेम प्लैन*, *गेट स्मार्ट*, *[[रेस तीसरी दुनिया तक]]*, *प्लैनेट 51*, *टूथ फेरी*, *डूम*, *द ऑदर गाईज़*, *फास्टर* और हाल ही में रिलीज़ हुए *फ़ास्ट फाइव* शामिल है जिसमे उन्होंने विन डीज़ल और पौल वाकर के साथ काम किया है।

## इन्हें भी देखें
* डकोटा जॉनसन
* जॉनी डेप
* जॉन सीना
* टॉम हैंक्स
* लियोनार्डो डिकैप्रियो

## सन्दर्भ

## बाहरी कड़ियाँ
* 

श्रेणी:1972 में जन्मे लोग
यूराली भाषा-परिवार

thumb|230px|विभिन्न यूराली भाषाओँ का विस्तार
**यूराली भाषाएँ** (अंग्रेज़ी: Uralic languages) लगभग ३५ भाषाओं का एक भाषा-परिवार है जिनकी मूल भाषा यूरोप और एशिया की सरहद पर स्थित यूराल पहाड़ों के क्षेत्र में जन्मी मानी जाती है। दुनिया भर में लगभग २.५ करोड़ लोग यूराली भाषाएँ बोलते हैं और इस भाषा परिवार की मुख्य भाषाएँ हंगेरियाई, फ़िनिश, एस्टोनियाई, सामी भाषाएँ, मरी और उदमुर्ति हैं। इस भाषा परिवार की दो मुख्य शाखाएँ हैं: सामोयेदी भाषाएँ (जो यूराल पहाड़ों के इर्द-गिर्द बोली जाती हैं) और फ़िनो-ऊग्रिक भाषाएँ (जिसमें फ़िनिश और हंगेरियाई शामिल हैं)। कभी-कभी पूरे यूराली भाषा परिवार को भी 'फ़िनो-ऊग्रिक परिवार' बुला दिया जाता है।

## इन्हें भी देखें
* भाषा परिवार
* फ़िनिश भाषा
* यूराल पर्वत

## सन्दर्भ


*
श्रेणी:यूरोप की भाषाएँ
श्रेणी:एशिया की भाषाएँ
श्रेणी:भाषा-परिवार
ऐंटिवायरस सॉफ़्टवेयर

**एंटीवायरस** या **एंटी-वायरस** सॉफ्टवेयर, कभी कभी **एंटी-मैलवेयर** सॉफ्टवेयर के रूप में जाना जाता है, मैलवेयर सॉफ्टवेयर का पता लगाने, रोकने और हटाने के लिए प्रयोग किया जाने वाला कंप्यूटर सॉफ्टवेयर है।

इन सॉफ्टवेयरों में कइं प्रकार की तकनीकों का प्रयोग किया जाता है। हस्ताक्षर पर आधारित शोध में पहले से ज्ञात डेटा के प्रकारों को एक्जिक्युटेबल कोड में ढूँढा जाता है, हालांकि यह संभव है कम्प्युटर किसी नए वायरस से प्रभावित हो जाए जिसके हस्ताक्षर अब तक ज्ञात न हो। ऐसी जिरो-डे रुकावटों को दूर करने के लिए ह्युरिस्टिक्स तकनीक का प्रयोग किया जाता है। ऐसी ही एक ह्युरिस्टिक्स तकनीक, जनेरिक हस्ताक्षर, में नए वायरसों को पुराने वायरसों के कोड से मिलाकर देखा जाता है ताकी छोटे कोड में बदलावों को पकडा जा सके। कुछ ऐंटिवायरस सॉफ़्टवेयर एक फाइल क्या करेगी यह देखने के लिए उसे सैंड-बॉक्स मोड में चला कर देखते हैं ताकी भविष्य में अाने वाली रुकावटों व समस्याओं का सामना किया जा सके।

## इन्हें भी देखें
* एंटीवायरस सॉफ्टवेयर की सूची

श्रेणी:सॉफ्टवेयर
चग़ताई ख़ानत

thumb|240px|१३वीं सदी में चग़ताई ख़ानत और उसके पड़ोसी
**चग़ताई ख़ानत** (मंगोल: Цагадайн улс, त्सगदाई उल्स; अंग्रेज़ी: Chagatai Khanate) एक तुर्की-मंगोल ख़ानत थी जिसमें मध्य एशिया के वे क्षेत्र शामिल थे जिनपर चंगेज़ ख़ान के दूसरे बेटे चग़ताई ख़ान का और उसके वंशजों का राज था। आरम्भ में यह ख़ानत मंगोल साम्राज्य का हिस्सा मानी जाती थी लेकिन आगे चलकर पूरी तरह स्वतन्त्र हो गई। अपने चरम पर यह अरल सागर से दक्षिण में आमू दरिया से लेकर आधुनिक चीन और मंगोलिया की सरहद पर अल्ताई पर्वतों तक विस्तृत थी। यह सन् १२२५ से लेकर किसी-न-किसी रूप में १६८७ तक चली। इस ख़ानत के चग़ताई शासक कभी तो तैमूरी राजवंश से मित्रता करते थे और कभी उनसे लड़ते थे। १७वीं सदी में जाकर उइग़ुर नेता आफ़ाक़ ख़ोजा और उनके वंशजों ने पूरे चग़ताई इलाक़े पर क़ब्ज़ा कर के इस ख़ानत को समाप्त कर दिया।

## परिचय
चिंगेज खाँ के द्वितीय पुत्र चगताई के नाम पर १३वीं १४वीं शताब्दी में मध्य एशिया के मंगोल शसक का एक वंश। इसका राजनीतिक इतिहास आरंभ होता है चिंगेज खाँ की मध्य एशिया (१२२० ई.) की विजय के पश्चात्, जब उसने चगताई को, जिसका शिविर उत्तर में ईला नदी के निकट कबायली प्रदेश में था, सिक्यांग ओर ट्रासोक्सियना की भूमि निर्दिष्ट की, चगताई की मृत्यु के पश्चात् (१२४२) उसके उत्तराधिकारी, खानों द्वारा (मंगोल शासक), इस खंड के अधीन शासक माने जाते रहे। मंगू (मोके) खान की मृत्यु के पश्चात् (१२५९) जब मंगोल साम्राज्य की एकता नष्ट हो गई, उकदई खाँ के पोते खैदू (कैदू) (१२६९-१३०१) ने मध्य एशिया में अपनी शक्ति स्थािपित की और चगताई शासक तुआ (दुआ) (१२८२-१३०६) ने, जो मुसलमान था, खैदू के पुत्र चाप्सू के आधिपत्य को सन् १३०५ में समाप्त कर दिया। तभी से चगताई शासक स्वतंत्र खान हो गए। शीघ्र ही अपने गृहसंघर्षों के कारण उनकी शक्ति क्षीण हो गई और तर्याशीरिन (१३२६-३४) की मृत्यु के पश्चात् उनका राज्य छिन्न भिन्न हो गया। महान विजेता तैमूर (१३७०-१४०५) ने वस्तुत: इस वंश को हटा दिया, यद्यपि उसने और उसके प्रारंभिक उत्तराधिकारियों ने चगताई वंशजों को अपना खान बनाए रखा। परंतु तुगलक तैमूर (१३४२-६३) ने सिक्यांग में चगताई शासकों की एक नवीन शाखा स्थापित की जिसने १६वीं शताब्दी के अंत तक अपना शासन स्थापित रखा। बाबर (जो भारतीय मुगल वंश का संस्थापक था) की माँ, इसी वंश की राजकन्या थी। इसी कारण मुगल स्वयं को चगताई वंश से संबंधित बतलाते हैं।

## इन्हें भी देखें
* ख़ानत
* चग़ताई ख़ान
* मंगोल साम्राज्य

## सन्दर्भ


श्रेणी:मंगोल इतिहास
श्रेणी:मध्य एशिया का इतिहास
पोंटिक-कैस्पियाई स्तेपी

thumb|230px|कृष्ण-कैस्पियाई स्तेपी (पोंटिक-कैस्पियाई स्तेपी) दरमियानी हरे-ख़ाकी रंग में है
**कृष्ण-कैस्पियाई स्तेपी** या **पोंटिक-कैस्पियाई स्तेपी** (Pontic-Caspian steppe) कृष्ण सागर के उत्तर से कैस्पियन सागर के पूर्व के क्षेत्रों तक विस्तृत विशाल स्तेपी मैदानी क्षेत्र को कहते हैं। आधुनिक युग में यह पश्चिमी युक्रेन से रूस के दक्षिणी संघीय क्षेत्र और फिर रूस ही के वोल्गा संघीय क्षेत्र से होता हुआ पश्चिमी काज़ाख़स्तान तक फैला हुआ इलाक़ा है। प्राचीन काल में यह स्किथी लोगों और सरमती लोगों का क्षेत्र हुआ करता था। इस क्षेत्र में सदियों से बहुत से घुड़सवार ख़ानाबदोश क़बीले रहते चले आए हैं जिन्होनें समय-समय पर यूरोप, पश्चिमी एशिया और भारतीय उपमहाद्वीप पर आक्रमण कर के क़ब्ज़ा जमाकर जातियों और देशों के इतिहास बदल दिए हैं। बहुत इतिहासकार मानते हैं कि यह विश्व का पहला इलाक़ा था जहाँ घोड़ों को पालतू बनाया गया। १६वीं से १८वीं शताब्दियों में आख़िरकर इस क्षेत्र पर रूसी साम्राज्य ने अपना नियंत्रण जमा लिया और पहली बार यहाँ के निवासी एक ग़ैर-ख़ानाबदोश व्यवस्था के अधीन हो गए।

## नाम
'पोंटिक' (Pontic) प्राचीन यूनानी भाषा के 'पोन्तोस' (Πόντος) शब्द से आया है जिसका अर्थ 'समुद्र' है। प्राचीनकाल में यूनानी लोग कृष्ण सागर को ही इस नाम से पुकारा करते थे, इसलिए 'पोंटिक-कैस्पियाई' का अर्थ 'कृष्ण सागर से कैस्पियन सागर तक' है।

## इन्हें भी देखें
* स्तेपी
* स्किथी लोग
* सरमती लोग
* रूसी साम्राज्य
* कृष्ण सागर
* कैस्पियन सागर

## सन्दर्भ


श्रेणी:स्तेपी
श्रेणी:एशिया का भूगोल
श्रेणी:यूरोप का भूगोल
श्रेणी:मध्य एशिया
श्रेणी:एशिया की घासभूमियाँ
श्रेणी:यूरेशियाई स्तेपी
श्रेणी:मध्य एशिया का प्राकृतिक इतिहास
यूराल नदी

[thumb|230px|विमान से ली गई [कज़ाख़िस्तान|काज़ाख़स्तान में यूराल नदी की एक तस्वीर]]
[thumb|230px|[कैस्पियन सागर में यूराल नदी की विचित्र ऊँगली-जैसी डेल्टा (नदीमुख)]]
**यूराल नदी** (अंग्रेज़ी: Ural), **उराल नदी** (रूसी: Урал) या **झ़ायक नदी** (रूसी: Жайық) रूस और काज़ाख़स्तान से बहने वाली एक नदी है। यह यूराल पहाड़ों के दक्षिणी भाग में उत्पन्न होती है और १,५११ किमी के लम्बे सफ़र के बाद कैस्पियन सागर में मिल जाती है। वोल्गा नदी और डैन्यूब नदी के बाद यह यूरोप की तीसरी सबसे लम्बी नदी है। कैस्पियन सागर के लिए यह वोल्गा नदी के बाद दूसरा सबसे मुख्य जलस्रोत है।
 
## झ़ायक का उच्चारण
'झ़ायक' शब्द में 'झ़' अक्षर के उच्चारण पर ध्यान दें क्योंकि यह बिना बिन्दु वाले 'झ' से काफ़ी भिन्न है। इसका उच्चारण अंग्रेज़ी के 'टेलिविझ़न' शब्द और हिन्दी के अझ़दहा शब्द के 'झ़' से मिलता है।

## नदीमार्ग
यूराल नदी यूराल पर्वतों के क्रुगलाया पहाड़ की ढलान पर शुरू होती है जो राजनैतिक रूप से रूस के बश्कोरतोस्तान प्रान्त में स्थित है। यहाँ इसकी चौड़ाई ६०-८० मीटर है। फिर यह नीचे याइक दलदली क्षेत्र में आ जाती है जहाँ इसकी चौड़ाई बढ़कर ५ किमी हो जाती है। फिर यह रूस के माग्नीतोगोर्स्क शहर से गुज़रती है जो चेल्याबिन्स्क ओब्लास्त में है। इसके किनारे अब पत्थरीले और गहरे हो जाते हैं। फिर यह ओरेनबूर्ग ओब्लास्त के ओर्स्क शहर से गुज़रती हुई अचानक पश्चिम का रुख़ करती है और गूबरलिन्स्क पहाड़ों में एक तंग घाटी से निकलती है जिसके बाद यह काज़ाख़स्तान के उरल (उराल्स्क) शहर से निकलती है। इसके बाद यह सीधा दक्षिण की ओर चलती हुई पश्चिमी काज़ाख़स्तान प्रान्त और अतिराऊ प्रान्त से गुज़रती है। अब इसकी धार बंटकर बहुत सी उपधाराएँ और झीलें बनाती है, जिनमें याइक धारा और ज़ोलोतोय धारा प्रमुख हैं। इन दोनों से यहाँ एक विशाल आर्द्र इलाक़ा (घास और पौधों से भरा हुआ क्षेत्र जहाँ बहुत कम गहराई का पानी फैला हुआ हो) बनता है। इसमें बहुत से पक्षी, जानवर, मछलियाँ और वनस्पति पनपते हैं। कैस्पियन सागर में यूराल नदी की डेल्टा का एक अजीब-ग़रीब लम्बी ऊँगली जैसा आकार है।

## इन्हें भी देखें
* यूराल पर्वत
* कैस्पियन सागर
* बश्कोरतोस्तान

## सन्दर्भ


श्रेणी:रूस की नदियाँ
श्रेणी:क़ाज़ाक़्स्तान की नदियाँ
श्रेणी:यूरोप की नदियाँ
श्रेणी:सीमावर्ती नदियाँ
चग़ताई भाषा

[thumb|240px|[मुग़ल साम्राज्य|मुग़ल सम्राट बाबर की बाबरनामा नामक जीवनी चग़ताई तुर्की में ही लिखी गई थी]]
**चग़ताई भाषा** (उज़बेक: , अंग्रेज़ी: Chagatai) एक विलुप्त तुर्की भाषा है जो कभी मध्य एशिया के विस्तृत क्षेत्र में बोली जाती थी। बीसवी सदी तक इसकी बोलचाल तो बंद हो चुकी थी लेकिन इसे एक साहित्यिक भाषा के रूप में फिर भी प्रयोग किया जा रहा था। भारतीय उपमहाद्वीप में मुग़ल साम्राज्य के शुरुआती सम्राटों की मातृभाषा भी चग़ताई तुर्की ही थी और बाबर ने अपनी प्रसिद्ध 'बाबरनामा' जीवनी इसी भाषा में लिखी थी। आधुनिक काल में उज़बेक भाषा और उइग़ुर भाषा चग़ताई के सबसे क़रीब हैं। उज़बेक लोग चग़ताई को अपनी भाषा की पूर्वजा मानते हैं और उसे अपनी धरोहर का एक अहम भाग भी मानते हैं।

## भाषा का नाम
चग़ताई भाषा का नाम मध्यकालीन चग़ताई ख़ानत पर पड़ा है जिसके क्षेत्र में यह बोली जाती थी। इस ख़ानत का नाम स्वयं मंगोल साम्राज्य के संस्थापक चंगेज़ ख़ान के दूसरे बेटे चग़ताई ख़ान पर पड़ा था। 'चग़ताई' शब्द में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

## अली-शीर नवोई
चग़ताई भाषा के सबसे प्रसिद्ध कवि मीर अली-शीर नवोई रहे थे जिन्होनें चग़ताई और फ़ारसी की गहरी तुलना करी थी और चग़ताई को फ़ारसी से कहीं अधिक अच्छी भाषा घोषित किया था। वे उज़बेकियों में इतने प्रसिद्ध हैं कि चग़ताई को कभी-कभी 'नवोई की भाषा' बुलाया जाता है। आधुनिक उज़बेकिस्तान के नवोई शहर और नवोई प्रान्त के नाम उन्ही के नाम पर रखे गए हैं।

## इन्हें भी देखें
* चग़ताई ख़ानत
* चग़ताई ख़ान
* मुग़ल साम्राज्य

## सन्दर्भ


श्रेणी:उज़्बेकिस्तान
श्रेणी:मध्य एशिया की भाषाएँ
श्रेणी:तुर्की भाषाएँ
श्रेणी:विलुप्त भाषाएँ
श्रेणी:मुग़ल साम्राज्य
श्रेणी:स्वर सहयोगी भाषाएँ
डब्ल्यू.डब्ल्यू.ई. में वर्तमान के विजेताओ की सूची

WWE एक पेशेवर कुश्ती आयोजित करती है अवम यह Stamford, Connecticut में स्थित है। शीर्षक राजत्व (Title reigns) या तो पेशेवर कुश्ती मैच द्वारा निर्धारित होते हैं या एक पहलवान को विभिन्न पटकथा storylines की परिणति का एक परिणाम के के रूप में सम्मानित किया जाता है। डब्ल्यू.डब्ल्यू.ई. दो कार्यक्रमों या प्रभागों के ब्रांड के रूप में जाना जाता है इन पर अपने कर्मचारियों को प्रदान करती है। दो ब्रांडों और रॉ और स्मैकडाउन हैं जो प्रति सप्ताह होती है। एवं हर महीने वहाँ एक WWE द्वारा pay-per-view उत्पादित होता है। वर्तमान में चार सक्रिय एकल प्रतियोगिताओं, एक सक्रिय टैग टीम चैम्पियनशिप, महिला पहलवानों के लिए एक चैम्पियनशिप और एक unsanctioned शीर्षक हैं। वर्तमान में आठ पहलवानों चैंपियनशिप पकड़. सूची पहलवान शीर्षक, दिनांक और जीत का स्थान और प्रतियोगिता जीतने का एक वर्णन आयोजित किया गया है जीते गये Title कि संख्या भी शामिल है। निम्नलिखित जानकरी 29 जनवरी 2012 तक की है।
## विजेता

## References

## Profiles

* CM Punk's superstar page
* Jack Swagger's superstar page

* Daniel Bryan's superstar page
* Cody Rhodes' superstar page

* Epico's superstar page
* Primo's superstar page

* Beth Phoenix' superstar page
ख़ोक़न्द

thumb|230px|ख़ोक़न्द में ख़ान का महल
**ख़ोक़न्द** (उज़बेक: Қўқон, ताजिकी: Хӯқанд, फ़ारसी: , अंग्रेज़ी: Kokand) मध्य एशिया में पूर्वी उज़्बेकिस्तान के फ़रग़ना प्रान्त में स्थित एक शहर है। यह फ़रग़ना वादी के दक्षिण-पश्चिमी छोर पर क़ायम है। ख़ोक़न्द उबेकिस्तान की राजधानी ताशकंद से २२८ किमी दक्षिण-पूर्व में, अन्दीझ़ान शहर से ११५ किमी पश्चिम में और फ़रग़ना शहर से ८८ किमी पश्चिम में स्थित है। इसे कभी-कभी 'हवाओं का शहर' या 'जंगली सूअर का शहर' भी बुलाया जाता है। ख़ोक़न्द कुछ बहुत ही ऐतिहासिक और महत्वपूर्ण व्यापर मार्गों पर स्थित है। एक तो यहाँ से पहाड़ों से होता हुआ पश्चिमोत्तर में ताशकंद को जाता है और दूसरा पश्चिम में ख़ुजन्द की ओर। फ़रग़ना वादी में यातायात का यह एक मुख्य पड़ाव है। सन् १९९९ की जनगणना में इसकी आबादी १,९२,५०० अनुमानित की गई थी।

## इन्हें भी देखें
* फ़रग़ना प्रान्त
* फ़रग़ना वादी
* उज़्बेकिस्तान

## सन्दर्भ


श्रेणी:फ़रग़ना वादी
श्रेणी:फ़रग़ना प्रान्त
श्रेणी:उज़्बेकिस्तान के नगर
श्रेणी:मध्य एशिया के शहर
मोंगके ख़ान

300px|right|thumb|गद्दी पर विराजमान मोंगके ख़ान से मिलते कुछ फ़रियादी
**मोंगके ख़ान** (मंगोल: Мөнх хаан, मोन्ख़ ख़ान; अंग्रेज़ी: Mongke Khan; १० जनवरी १२०९ – ११ अगस्त १२५९) मंगोल साम्राज्य का चौथा ख़ागान (सबसे बड़ा ख़ान शासक) था। उसने १ जुलाई १२५१ से ११ अगस्त १२५९ में हुई अपनी मृत्यु तक शासन किया। मोंगके ख़ान मंगोल साम्राज्य से संस्थापक चंगेज़ ख़ान का पोता और उसके सबसे छोटे बेटे तोलुइ ख़ान का बेटा था। उसकी माता सोरग़ोग़तानी बेकी (तोलुइ ख़ान की पत्नी) ने उसे और उसके भाइयों को बहुत निपुणता से पाला और परवारिक परिस्थितियों पर ऐसा नियंत्रण रखा कि मोंगके मंगोल साम्राज्य का ख़ागान बन सका। मोंगके के नेतृत्व में मंगोलों ने ईराक और सीरिया पर आक्रमण करके उन्हें अपने राज का हिस्सा बनाया। आधुनिक वियतनाम और (दक्षिणी चीन स्थित) नानझाओ राज्य भी मंगोलों के अधीन लाया गया। मोंग्के की मृत्यु के बाद उसका भाई कुबलई ख़ान साम्राज्य का अगला ख़ागान बना।

## इन्हें भी देखें
* तोलुइ ख़ान
* सोरग़ोग़तानी बेकी

## सन्दर्भ


श्रेणी:चीन का इतिहास
श्रेणी:मंगोल इतिहास की हस्तियाँ
श्रेणी:मंगोल साम्राज्य के ख़ागान
श्रेणी:मंगोल इतिहास
जिंदर महल

**यूवराज "राज" देशाइ** (जन्म जुलाई 19, 1986), अपने रिङ नेम **टाईगर राज सिग ** से प्रसिध्, ये एक केनेडियन पेशेवर रेस्लर है और ये वर्तमान में WWE से अनुबन्धित है और अभी ये स्मेकडाउन् ब्रान्ड से **जिंदर महल** नाम के रिग नाम से प्रतिस्पर्धा कर रहे हैं।

## सन्दर्भ

श्रेणी:पहलवान
अन्दीझ़ान

**अन्दीजान** (फारसी: اندیجان *अन्दीजान*, उज़बेक: Андижон, रूसी: Андижан, चग़ताई:  *अन्दीॹान*, अंग्रेज़ी: Andijan) मध्य एशिया के उज़्बेकिस्तान देश का चौथा सबसे बड़ा शहर है और उस देश के अन्दीझ़ान प्रान्त की राजधानी है। यह फ़रग़ना वादी में उज़्बेकिस्तान की किर्गिज़स्तान की सीमा के साथ स्थित है। सन् १९९९ की जनगणना में इसकी आबादी ३,२३,९०० अनुमानित की गई थी। यह भारत के मुग़ल साम्राज्य के संस्थापक और पहले सम्राट बाबर का जन्मस्थल भी है। अन्दीझ़ान शहर के बीच में इसका सबसे महत्त्वपूर्ण सार्वजनिक केंद्र 'बाबर चौक' कहलाता है।

## २००५ की घटनाएँ
१३ मई २००५ में यहाँ बाबर चौक में उज़बेक सरकार में भ्रष्टाचार और अन्य समस्याओं को लेकर प्रदर्शन हुए थे जिन्हें 'अन्दीझ़ान विद्रोह' का नाम दिया जाता है। इन्हें बंद करने के लिए सरकार ने यहाँ गोलियाँ चलाई जिस से बहुत प्रदर्शकों की मृत्यु हुई।

## नाम
'अन्दीझ़ान' में 'झ़' अक्षर के उच्चारण पर ध्यान दें क्योंकि यह बिना बिन्दु वाले 'झ' से ज़रा भिन्न है। इसका उच्चारण अंग्रेज़ी के 'टेलिविझ़न' शब्द के 'झ़' से मिलता है। 'अन्दीझ़ान' नाम की उत्पत्ति के बारे में विद्वानों में मतभेद है। बहुत से इतिहासकार समझते हैं कि यह नाम एक 'अन्दी' नामक तुर्की क़बीले पर पड़ा।

## इन्हें भी देखें
* अन्दीझ़ान प्रान्त
* फ़रग़ना वादी
* उज़्बेकिस्तान

## सन्दर्भ


श्रेणी:अन्दीझ़ान प्रान्त
श्रेणी:फ़रग़ना वादी
श्रेणी:भारत का इतिहास
श्रेणी:मुग़ल साम्राज्य
श्रेणी:उज़्बेकिस्तान के नगर
श्रेणी:मध्य एशिया के शहर
आरिक़ बोके

**आरिक़ बोके** (मंगोल: Аригбөх, आरिगबोख़; अंग्रेज़ी: Ariq Böke; १२१९ – १२६६) मंगोल साम्राज्य से संस्थापक चंगेज़ ख़ान का पोता और उसके सबसे छोटे बेटे तोलुइ ख़ान का सबसे छोटा पुत्र था। उसकी माता सोरग़ोग़तानी बेकी (तोलुइ ख़ान की पत्नी) ने उसे और उसके भाइयों को बहुत निपुणता से पाला। उसका बड़ा भाई मोंगके ख़ान कुछ अरसे के लिए साम्राज्य का ख़ागान (सबसे बड़ा ख़ान शासक) रहा। जब १२५९ में मोंगके की मृत्यु हो है तो उसके दोनों बड़े भाई हलाकु ख़ान और कुबलई ख़ान मंगोल गृहभूमि से अनुपस्थित थे और आरिक़ बोके ने शासन की बागडोर संभाली। १२६० में नए ख़ागान के चुनाव के लिए कुबलई मंगोलिया वापस आया तो राजसम्बन्धी दो खेमों में बाँट गए - एक आरिक़ बोके की तरफ़दारी करने लगा और तो दूसरा कुबलई ख़ान की। मंगोल गृहयुद्ध छिड़ गया, जिसमें मंगोल साम्राज्य की पुरानी प्रथाओं के समर्थकों ने आरिक़ बोके का साथ दिया जबकि मंचूरिया और उत्तर चीन के राजकुंवरों ने कुबलई ख़ान का। अंत में आरिक़ बोके की हार हुई और उसने कुबलई ख़ान के आगे हथियार डाल दिए। कुबलई ख़ान ने भाई होने के नाते आरिक़ बोके का जीवन तो बख़्श दिया लेकिन उसके साथियों को मार डाला। इसके बाद कुबलई ने बिना किसी रोकटोक के मंगोल साम्राज्य के पाँचवे ख़ागान के रूप में राज किया।

## इन्हें भी देखें
* तोलुइ ख़ान
* सोरग़ोग़तानी बेकी
* कुबलई ख़ान

## सन्दर्भ


श्रेणी:मंगोल इतिहास की हस्तियाँ
श्रेणी:मंगोल इतिहास
ख़ोतान विभाग

[thumb|240px|[चीन के शिंजियांग प्रांत (नारंगी रंग) में स्थित ख़ोतान विभाग (लाल रंग)]]
[thumb|240px|ख़ोतान विभाग के ज़िले: (१) [ख़ोतान|ख़ोतान शहर (२) ख़ोतान ज़िला (३) क़ाराक़ाश ज़िला (४) गूमा (पिशान) ज़िला (५) लोप ज़िला (६) चिरा ज़िला (७) केरीया ज़िला (८) निये (मिनफ़ेंग) ज़िला]]
**ख़ोतान विभाग** या **होतान विभाग** (उईग़ुर: , ख़ोतेन विलायती; चीनी: 和田, हेतियान दीचू; अंग्रेजी: Hotan Prefecture, होटान प्रीफ़ॅक्चर) चीन के शिंजियांग प्रांत का एक प्रशासनिक विभाग है। ख़ोतान विभाग का कुल क्षेत्रफल २,४७,८०० लाख वर्ग कि. मी. है (यानी भारत के उत्तर प्रदेश राज्य से ज़रा बड़ा)। सन् २००३ की जन गणना में इस विभाग की आबादी १८.५ लाख अनुमानित की गई थी (यानी इन्दौर शहर की आबादी से ज़रा कम)। ख़ोतान विभाग की राजधानी ख़ोतान शहर है। इस विभाग का कुछ इलाक़ा भारत के अक्साई चिन क्षेत्र का भाग है, जो १९५० के दशक से चीन के क़ब्ज़े में है। जिसे भारत अपनी धरती का अंग मानता है।

## इन्हें भी देखें
* शिनजियांग प्रांत
* ख़ोतान शहर
* अक्साई चिन

## सन्दर्भ


श्रेणी:ख़ोतान विभाग
श्रेणी:शिंजियांग
श्रेणी:शिंजियांग के विभाग
श्रेणी:अक्साई चिन
यारकन्द नदी

[thumb|240px|[तारिम नदी के जलसम्भर क्षेत्र का नक़्शा जिसमें यारकन्द नदी नज़र आ रही है]]
**यारकन्द नदी** (उईग़ुर: , चीनी: 叶尔羌河, अंग्रेजी: Yarkand River) मध्य एशिया में चीन के शिनजियांग प्रांत में बहने वाली एक नदी है। यह शिनजियांग के काश्गर विभाग में काराकोरम पहाड़ों में उत्पन्न होती है। कुछ दूरी में इसमें शक्सगाम नदी (जिसे केलेचिन नदी और मुज़ताग़ नदी के नामों से भी जाना जाता है) आकर विलय करती है। यहाँ के स्थानीय किरगिज़ लोग इस इलाक़े की यारकन्द नदी को रस्काम नदी के नाम से जानते हैं। आगे चलकर यह नदी तारिम नदी में विलय हो जाती है। अपनी शुरुआत से तारिम नदी में विलय तक यारकन्द नदी लगभग ९७० किमी (६०० मील) लम्बी है।

## इन्हें भी देखें
* तारिम नदी
* शिनजियांग

## सन्दर्भ


श्रेणी:शिंजियांग
श्रेणी:शिंजियांग की नदियाँ
श्रेणी:चीन की नदियाँ
श्रेणी:मध्य एशिया की नदियाँ
शक्सगाम नदी

[thumb|230px|शक्सगाम नदी [काराकोरम|काराकोरम पर्वतों के यहाँ दिख रहे उत्तरपूर्वी क्षेत्र से उत्पन्न होती है]]
**शक्सगाम नदी** (चीनी: 沙克斯干河, अंग्रेजी: Shaksgam River) सुदूर उत्तरी कश्मीर के काराकोरम पर्वतों से उभरने वाली एक नदी है जो यारकन्द नदी की एक उपनदी भी है। शक्सगाम नदी को केलेचिन नदी और मुज़ताग़ नदी के नामों से भी जाना जाता है। यह काराकोरम शृंखला की गाशेरब्रुम, उरदोक, स्ताग़र, सिन्ग़ी और क्याग़र हिमानियों (ग्लेशियरों) से शुरू होती है और फिर शक्सगाम वादी में काराकोरम शृंखला के साथ-साथ पश्चिमोत्तरी दिशा में चलती है। इसमें शिमशाल ब्रल्दु नदी और फिर ओप्रांग नदी का विलय होता है और इन दोनों संगमों के बीच में शक्सगाम नदी पाकिस्तान और चीन के आपसी समझौते के अनुसार उन दोनों देशों के बीच की अंतरराष्ट्रीय सीमा है। भारत इस बात से पूरा इनकार करता है और इस पूरे क्षेत्र को अपने जम्मू और कश्मीर राज्य का हिस्सा मानता है। सर्दियों में पास के शिमशाल गाँव के लोग इस क्षेत्र का प्रयोग अपने मवेशी चराने के लिए करते हैं और यह तारिम द्रोणी में स्थित इकलौता पाकिस्तान-नियंत्रित इलाक़ा है।

## इन्हें भी देखें
* यारकन्द नदी
* गिलगित-बलतिस्तान

## सन्दर्भ


श्रेणी:मध्य एशिया की नदियाँ
श्रेणी:पाकिस्तान की नदियाँ
श्रेणी:चीन की नदियाँ
श्रेणी:भारत की नदियाँ
श्रेणी:भारत के क्षेत्रीय विवाद
श्रेणी:चीन के क्षेत्रीय विवाद
श्रेणी:चीन-पाकिस्तान सीमा
2011 ऑस्ट्रेलियाई ओपन टेनिस प्रतियोगिता

## विजेता
### पुरुष एकल

 नोवाक जोकोविच ने  एंडी मरे को 6–4, 6–2, 6–3 से हराया।

### पुरुष युगल

### महिला एकल

### महिला युगल

### मिश्रित युगल

श्रेणी:2011 की टेनिस प्रतियोगिता
श्रेणी:2011 की ग्रैंड स्लैम टेनिस प्रतियोगिता
श्रेणी:2011 ऑस्ट्रेलियाई ओपन टेनिस प्रतियोगिता
श्रेणी:ऑस्ट्रेलियाई ओपन ग्रैंड स्लैम टेनिस प्रतियोगिता
वसुबन्धु

**वसुबन्धु** बौद्ध नैयायिक थे। वे असंग के कनिष्ठ भ्राता थे। 

वसुबन्धु पहले हीनयानी वैभाषिकवेत्ता थे, बाद में असंग की प्रेरणा से इन्होंने महायान मत स्वीकार किया था। योगाचार के सिद्धांतों पर इनके अनेक महत्वपूर्ण ग्रंथ प्रसिद्ध हैं। ये उच्चकोटि की प्रतिभा से संपन्न महान नैयायिक थे। "तर्कशास्त्र" नामक इनका ग्रंथ बौद्ध न्याय का बेजोड़ ग्रंथ माना जाता है। अपने जीवन का लंबा भाग इन्होंने शाकल, कौशांबी और अयोध्या में बिताया था। ये कुमारगुप्त, स्कंदगुप्त और बालादित्य के समकालिक थे। 490 ई. के लगभग 80 वर्ष की अवस्था में इनका देहांत हुआ था।

## कृतियाँ

### मुख्य रचनाएँ
* अभिधर्मकोश
* पंचस्कन्ध प्रकरण
* कर्मसिद्धिप्रकरण
* विज्ञप्तिमात्रता शास्त्र
* विंशतिका
* त्रिशिका
* त्रिस्वभाव निर्देश

### टीका ग्रन्थ
* अभिधर्मकोशभाष्य
* मध्यान्तविभाग
* महायानसूत्रालंकार
* धर्मधर्मताविभाग
* महायानसंग्रह
* सुखवतीव्यूह सूत्र
* दशभूमिका भाष्य
* अवतंसक सूत्र
* निर्वाण सूत्र
* विमलकीर्तिनिर्देश सूत्र
* श्रीमलदेवी सूत्र

## इन्हें भी देखें
* बौद्ध न्यायदर्शन
* भारतीय नैयायिक

## बाहरी कड़ियाँ

* Detailed biography and work
*वसुबन्धु बौद्धाचार्य

श्रेणी:भारतीय दार्शनिक
श्रेणी:भारतीय बौद्ध
श्रेणी:बौद्ध भिक्षु
गेलुगपा

300px|right|thumb|कालचक्र मंत्र 

**गेलुग** या **गेलुगपा** एक बौद्ध सम्प्रदाय है। 

## परिचय
पूर्वी तिब्बत के अम्दो निवासी छोंखपा और लोझंग रक्पा ने गेलुगपा संप्रदाय की स्थापना की। 1409 ई में मध्य तिब्बत में गदेन मठ की स्थापना की। इस कारण यह संप्रदाय पहले गदेन फिर गदेनपा कहलाने लगा।

इस प्रकार यह संप्रदाय 600 वर्ष पुराना हो चुका है। इसका अर्थ होता है कि विस्तृत सूझबूझ तथा संगठित करने की अतुलनीय शक्ति वाला। छोंखपा का जन्म अम्दो प्रांत के छौंख-पा घाटी में हुआ था, जिसके कारण उन्हें इसी नाम से पुकारा जाने लगा।

इन्होंने सर्वप्रथम तीसरे करमपा से शिक्षा ग्रहण की तथा बाद में छोजे दोन्ड्रेप रिनपोछे से। 16 वर्ष की आयु में कश्मीर के साक्यश्री परंपरा में प्रव्रज्या ग्रहण किया व पंथ के गुरु रीडवा झोनू लोदरो से माध्यमिक और अभिधम्म का अध्ययन किया।

बुस्तोन के शिष्य से तंत्र भी सीखा। छोंखपा की प्रसिद्धि तिब्बत के प्रख्यात विद्वान के रूप में है। वे ज्यादा समय संगठन को मजबूत करने व बौद्ध संघ की बुराइयों को दूर करने में ही बिताया। सूत्र और तंत्र आधारित कई रचनाएं कीं।

छोंखपा के बाद ग्यालशल्जे व छेद्रुपजे क्रमश उत्तराधिकारी बने। इन तीनों के बाद गदेन संप्रदाय के वरिष्ठ विद्वान को मठ की गद्दी मिलने की परंपरा शुरू हुई तथा वे ही संप्रदाय के मुखिया भी बनते थे।

गेलुगपा अतिश दीपंकर श्री ज्ञान द्वारा निर्धारित परंपराओं का पालन करते हैं। इसके अतिरि चार तंत्रों-क्रिया योग, चर्या योग, योग तंत्र व अनुत्तर योग का भी पालन करते हैं। इस संप्रदाय में दिनांग व धर्मकीर्ति के न्याय, मैत्रेयनाथ और असंग के प्रज्ञापारमिता सूत्र, नागार्जुन व चंद्रकीर्ति के माध्यमिक, वसुबंधु व असंग के अभिधर्म तथा गुणप्रभा द्वारा रचित विनय प्रमुख ग्रंथ है, जिस पर इनकी आध्यात्मिक व दर्शन टिका है।

तंत्र अंतर्गत गुह्य समाज, सम्बर, वज्रभैरव, हेवज्र, कालचक्र व वज्रयोगिनी प्रमुख कृतियां हैं, जिनका अध्ययन विशेष रूप से इस संप्रदाय द्वारा किया जाता है। इस संप्रदाय ने अवतार पर आधारित गु परंपरा को स्वीकार किया। इसी परंपरा के आधार पर वर्तमान दलाई लामा 14वें हैं। इनका अवतारवाद कभी विवाद में नहीं आया।

## बाहरी कड़ियाँ

* His Holiness the Dalai Lama
* H.H। the Dalai Lama's Namgyal Monastery
* Dictionary definition of Geluk
* Kadhampa invites Dalai Lama come back to join Kadhampa

श्रेणी:तिब्बती बौद्ध धर्म के सम्प्रदाय
*
नज़र

[thumb|220px|[तुर्की शैली के नज़र बोनचुग़ु (नज़र टालने वाले पत्थर)]]
[thumb|220px|[भारत में नज़र से बचने के लिए एक दूकान के बहार लटके नीम्बू-मिर्च]]
**नज़र** या **दृष्टिदोष** उस दृष्टि या देखने के लहजे को कहा जाता है जिस से देखे जाने वाले को हानि यो या दुर्भाग्य का सामना करना पड़े। बहुत सी संस्कृतियों में यह मान्यता है कि यदि किसी व्यक्ति को कोई अन्य व्यक्ति ईर्ष्या या नफ़रत की दृष्टि से देखे तो पहले व्यक्ति पर उसका दुष्प्रभाव पड़ सकता है। इस प्रक्रिया को **नज़र लगना** कहते हैं। नज़र को टालने के लिए अलग-अलग संस्कृतियों ने कई तरीक़े ढूंढें हैं, जैसे की तावीज़, नज़र बट्टू, मंत्रोच्चारण, विभिन्न टोटके और रस्में, इत्यादि।

## तुर्की भाषा में
तुर्की भाषा में नज़र से बचने के लिए इस्तेमाल होने वाले एक ख़ास चिह्न और तावीज़ को ही 'नज़र' कहते हैं। यह एक नीले और सफ़ेद रंग वाला गोल चपटा-सा एक पत्थरनुमा लॉकेट होता है जिसमें एक आँख जैसी आकृति बनी होती है और जिसे लटकाया या पहना जा सकता है।

## भारतीय उपमहाद्वीप में
भारतीय उपमहाद्वीप में नज़र से बचने के लिए कई उपाय लोक-संस्कृति में देखे जा सकते हैं:
* **बच्चों पर माँओं का हल्का सा थूकना**: इस से लगता है कि माँ बच्चे को थूकने लायक़ ठहराकर उसकी स्वयं उपेक्षा कर रही है जिस से ईर्ष्या की नज़र उस से दूर रहे। कुछ क्षेत्रों में मान्यता है कि अत्यधिक प्रेम के कारण बच्चों को माँ की नज़र भी लग सकती है और इस से बच्चे उस से भी बचे रहते हैं।
* **बच्चों पर काला तिल या टीका लगाना या काला धागा बंधना**: यह बच्चों में एक नक़ली त्रुटी बना देते हैं जिस से नज़र उनसे दूर रहती है।
* **महँगी साड़ियों और शॉलों में एक ग़लत रंग का धागा**: यह जानबूझ कर नज़र से बचने के लिए डाला जाता है। महंगे कश्मीरी क़ालीनों में जानबूझ कर ऐसे नज़रबट्टू रेशे डालने का रिवाज है।
* **मिर्ची और नीम्बुओं को लटकाना**: यह अक्सर घरों और दुकानों के बाहर नज़र से बचने के लिए लटकती नज़र आती हैं।
* **मिर्च जलाना**: किसी के सर के इर्द-गिर्द मिर्च घुमाने से माना जाता है कि नज़र उसमें आ गई है और फिर उन मिर्चों को जलाया जाता है। अगर बहुत धुंआ निकले तो माना जाता है कि गहरी नज़र लगी है और यह प्रक्रिया दोहराई जाती है।
* **सूत्रवाक्यों का प्रयोग**: 'बुरी नज़र वाले तेरा मुंह काला' और 'चश्म-ए-बद दूर' जैसे सूत्रवाक्य गाड़ियों-ट्रकों और दुकानों पर लिखे हुए नज़र आते हैं। लोग भगवान का नाम लेकर भी नज़र से सुरक्षा ढूंढते हैं, जिस वजह से ॐ, ੴ (इक ओंकार, सिख निशान),  (अरबी का ७८६ जो इस्लामी मन्त्र 'बिस्मिल्लाह इर-रहमान इर-रहीम' का संख्या-प्रतीक है), वग़ैराह भी ट्रकों-दुकानों पर लिखे रहते हैं।

## इन्हें भी देखें
* तावीज़
* चश्म-ए-बद दूर

## सन्दर्भ


श्रेणी:श्रद्धा
श्रेणी:अन्धविश्वास
श्रेणी:भारतीय संस्कृति
श्रेणी:मध्य एशिया की संस्कृति
श्रेणी:तुर्की की संस्कृति
श्रेणी:ईरान की संस्कृति
द ३ मिस्टेक्स ऑफ माई लाइफ

***द ३ मिस्टेक्स ऑफ माई लाइफ*** () चेतन भगत द्वारा लिखी गई तीसरी पुस्तक है। इसे मई २००८ में प्रकाशित किया गया था और इसकी ४३०,००० प्रतियाँ छापी गई थी। पुस्तक में तिन मित्रों की कहानी बताई गई है जों अहमदाबाद में रहते है।

यह चेतन भगत द्वारा लिखी गई तीसरी सबसे अधिक बिकने वाली किताब है।

## संक्षेप
किताब पूर्णतया काल्पनिक घटनाओं पर २०००-२००५ में आधारित है जब अहमदाबाद में रहने वाला एक नौजवान गोविन्द बिज़नस के सपने देखने लगता है। अपने मित्र ईशान और ओमी की इच्छाओं के अनुरूप वे क्रिकेट की दूकान खोलते है परन्तु तीनों का मकसद अलग अलग होता है। गोविन्द का लक्ष्य पैसे कमाना है, ईशान का सपना अली को सुधारना है जों एक प्रतिभावान बल्लेबाज़ है और ओमी बस अपने दोस्तों के साथ रहना चाहता है। गोविन्द पुस्तक का मुख्य किरदार व कहानी बताने वाला पात्र है और कहानी उसकी तिन गलतियों के इर्द-गिर्द घुमती है।

## मुख्य किरदार
;गोविन्द:
:गोविन्द पटेल एक आम लड़का है। उसकी बहुत कम इच्छाएँ है पर वह अपनी ख्फ्वैशों पर दृढ़ है। उसका मुख्य लक्ष्य एक बिज़नसमैन बनना है क्योंकि उसे लगता है की गुजराती होने के कारण बिज़नस उसके खून में है। उसके कसीबी दोस्त ओमी और ईश (ईशान) है। गोविन्द के पिता उसे छोड कर जा चुके है और उसकी माँ घर में बनी वस्तुओं का धंदा संभालती है। माँ को पैसों में मदद करने के लिए वह गणित की ट्यूशन लेता है। अपना खुद का धंदा (क्रिकेट की दुकान) खोलने के बाद भी वह ट्यूशन लेना जारी रखता है। वह कहानी बयान करने वाला है जों "तिन गलतियाँ" करता है। कहानी के दौरान वह ईशान छोटी की बहन विद्या से प्यार करने लगता है जिसे वह गणित सिखा रहा होता है। गोविन्द बिज़नस के पैसों के मामले संभालता है।

;ईशान:
: ईशान एक क्रिकेट का बहुत बड़ा दीवाना है और दिल से देशभक्त भी। वह अपने मोहल्ले और स्कुल में सवर्श्रेष्ठ खिलाडी है। वह अपने बिज़नस का नाम "टीम इण्डिया क्रिकेट शॉप" सुझाता है। वह गोविन्द के बिज़नस को रोजाना क्रिकेट कोचिंग शिविर आयोजित करके सहकार्य करता है। उसकी छोटी बहन विद्या के लिए वह काफ़ी सुरक्षात्मक रवैया अपनाता है। जब उसे अली मिलता है तो उसे पता चलता है की अली बेहद प्रतिभावान बल्लेबाज़ है और वह उसे सही प्रशिक्षण देने के लिए किसी भी हद्द तक जाने को तैयार हो जाता है ईशान दूकान की रोज़मर्रा की चीज़ें संभालता है।

;ओमी:
:वह एक मंदिर के पुजारी का लड़का है। उसके परिवार को लोगों में काफ़ी सम्मान प्राप्त है। ओमी के मामा के चलते उन्हें अपनी दुकान के लिए जल्द ही जगह मिल जाती है। वह काफ़ी मंद किस्म का लड़का है जिसके कोई बड़े सपने नहीं है पर वह अपने शारीर को बढ़िया रखने के प्रति सजग है। उसे बड़े होकर अपने पिता की तरह पुजारी नहीं बनना। वह एक धार्मिक लड़का है और अमीषा अपने मामा (बिट्टू मामा) के साथ धार्मिक गतिविधियों में हिस्सा लेता है। परन्तु वह धर्म के प्रति अपने विचारों के बारे में उलझा हुआ है जो
## बाहरी कड़ियाँ
https://www.chetanbhagat.in/
ऐन्ड्रयू जैकसन

**ऐन्ड्रयू जैकसन** (Andrew Jackson, जन्म: १५ मार्च १७६७, देहांत: ८ जून १८४५) संयुक्त राज्य अमेरिका के सातवे राष्ट्रपति थे। वह इस पद पर १८२९ से १८३७ के काल में रहे जिसमें उन्होंने दो दफ़ा चुनाव जीतकर चार-चार साल की दो मियादें पूरी करीं। वह एक राजनेता और सैनिक नेता थे जिन्होनें मूल अमेरिकी आदिवासियों और ब्रिटिश सेना के विरुद्ध युद्ध लड़े और जीते। उन्होंने अमेरिका की केन्द्रीय सरकार को मज़बूत किया, मूल अमेरिकी आदिवासियों की ओर क्रूरता दिखाकर उन्हें अपने निवास-क्षेत्रों से निकलवाया और नागरिकों का पक्ष लेते हुए सरकारी अफ़सरशाही को कमज़ोर किया।

जैक्सन का जन्म अमेरिकी क्रांतिकारी युद्ध से पहले औपनिवेशिक कैरोलिनास में हुआ था। वह एक फ्रंटियर वकील बन गए और राचेल डोनल्सन रॉबर्ड्स से शादी कर ली।

## इन्हें भी देखें
* संयुक्त राज्य अमेरिका

## सन्दर्भ


श्रेणी:अमेरिका के राष्ट्रपति
बौद्ध ग्रंथ

बौद्ध धर्म और बौद्ध दर्शन से संबन्धित ग्रंथ प्रागैतिहासिक काल से लिखे गये हैं। ये संस्कृत, पालि तथा अन्य कई भाषाओं में लिखे या अनूदित किये गये हैं। 

## इन्हें भी देखें
* पालि भाषा का साहित्य
* त्रिपिटक

## बाहरी कड़ियाँ
* Online Dharma Libraries
* The Buddhist Text Translation Society
* Pali Canon in English translation (incomplete)। 
* Beyond the Tipitaka: A Field Guide to Post-canonical Pali Literature
* Bibliography of Indian Philosophy, Karl Potter; includes lists of available translations and known or estimated dates of composition of many Buddhist sutras.
* How old is the Suttapiṭaka? The relative value of textual and epigraphical sources for the study of early Indian Buddhism by Alexander Wynne, St John's College, Oxford University, 2003.
* History of early Buddhism in Sri Lanka, The Mahawansa
के संगणक

**के कंप्यूटर** () जापानी शब्द "केई" (京) से नामांकित है, जिसका अर्थ होता है १० करोड़ शंख। यह एक महासंगणक है, जो जापानी कंपनी फुजित्सु द्वारा उत्पादित किया गया है। २०१२ में चीन के महासंगणक **[[तिआन्हे १]]** को पीछे छोड़कर, के कंप्यूटर ने दुनिया के सबसे तेज महासंगणक होने का गौरव प्राप्त कर लिया है। के महासंगणक की **क्षमता ८.२ पेटाफ्लॉप** है।

## इन्हें भी देखें

* तिआन्हे १
* सागा २२०

## सन्दर्भ

श्रेणी:सूचना प्रौद्योगिकी
श्रेणी:सुपर कंप्यूटर
श्रेणी:तकनीक
रुपे

**रुपे** () भारत की स्वदेशी भुगतान प्रणाली नेटवर्क है। इसका उपयोग क्रेडिट, डेबिट और प्रीपैड कार्ड द्वारा ऑनलाइन और ऑफलाइन लेनदेन करने में किया जाता है। भारत के अलावा यह कई अन्य देशों में भी उपलब्ध है। कई कंपनियों के साथ कार्ड के समझौते के कारण इसका इस्तेमाल कई अन्य नेटवर्क के साथ भी किया जा सकता है।

## इतिहास
### शुरुआत
2009-12 के विज़न डॉक्युमेंट में भारतीय रिजर्व बैंक ने स्वदेशी भुगतान प्रणाली की आवश्यकता के बारे में लिखा। उस समय पूरे देश में अमेरिकी कंपनी वीजा और मास्टर कार्ड के ही कार्ड उपलब्ध थे। ये दोनों कंपनियों द्वारा पूरे भारत के बाजार पर कब्जा था, इसके अलावा यह अपनी सेवा प्रदान करने हेतु सदस्यता शुल्क लेने के साथ साथ ही हर लेनदेन में कुछ प्रतिशत का शुल्क भी ले लेते हैं। इस तरह से यह शुल्क का बोझ बैंकों को अपने ग्राहकों पर डालना पड़ जाता है। इसके अलावा एक बहुत बड़ी समस्या यह उत्पन्न हुई कि गरीब और गरीबी रेखा से नीचे आने वाले लोगों के लिए बैंक खाते कैसे खोलें? क्योंकि इनके खातों के खुलने पर कार्ड या तो वीजा अथवा मास्टरकार्ड का देना होता, और इस तरह से बैंक बिना शुल्क लिए ऐसी सुविधा प्रदान कर ही नहीं सकते थे। इसके साथ ही जब ग्राहक किसी दुकानदार या कंपनी से कुछ लेनदेन करता है तो भी 2% से 3% तक शुल्क लग जाता है। इस कारण छोटे दुकानदार अथवा कंपनियाँ इस तरह के कार्ड सेवा देना पसंद नहीं करते हैं।

इस तरह की समस्याओं से निपटने के लिए भारतीय रिजर्व बैंक ने 2009 में भारतीय बैंक संघ से गैर-लाभकारी कंपनी शुरू करने और वीजा तथा मास्टर कार्ड की तरह घरेलू स्तर पर एक कार्ड डिजाइन करने को कहा था। इसकी योजना, कार्यविधि और लागू करने की प्रक्रिया पर साल भर कार्य करने के बाद इस कार्य का दायित्व एनपीसीआई (भारतीय राष्ट्रीय भुगतान निगम) को दिया गया और इस कार्ड को शुरू में "इंडिया पे" कहा जाता था, पर बाद में इसका नाम "रुपे" रखा गया। इसमें "रु" को "रुपये" से और "पे" को "पेमेंट" से लिया गया है। इसके लोगो में रंगों को भारतीय ध्वज के रंगों से लिया गया। एनसीपीआई ने इसे वीजा और मास्टर कार्ड के विकल्प के रूप में बनाया।

8 मई 2014 को भारत के राष्ट्रपति श्री प्रणब मुखर्जी ने भारत का अपना भुगतान कार्ड ‘रुपे’ राष्ट्र को समर्पित किया। एनपीसीआई ने रुपे सेवा को अप्रैल 2013 में ही शुरू कर दिया था जबकि कार्ड भुगतान नेटवर्क को पूरी तरह कार्य रूप देने में सामान्यत: पाँच से सात वर्ष लग जाते हैं। उक्त तिथि तक इस नेटवर्क में 70 लाख कार्ड जारी किए जा चुके थे। रुपे कार्ड परियोजना में 17 बैंकों ने सहयोग दिया है।

## बाजार में हिस्सा
रुपे कार्ड देश के सभी (1.60 लाख से भी ज्‍यादा) एटीएम, 9.45 लाख से भी ज्‍यादा पीओएस टर्मिनल और अधिकतर ई-कॉमर्स टर्मिनलों में स्‍वीकार किए जाएंगे। इस कार्ड का एक स्‍वरूप ‘किसान कार्ड’ इस समय सभी सरकारी बैंकों द्वारा जारी किया जा रहा है। इसके साथ ही 43 बैंकों के डेबिट कार्ड में भी इसका उपयोग किया जा रहा है। सरकारी कंपनी आईआरसीटीसी शीघ्र ही प्रीपेड रु पे कार्ड जारी करने वाली है।

इस समय देश में 150 से भी ज्‍यादा सहकारी और क्षेत्रीय ग्रामीण बैंक रु पे एटीएम कार्ड जारी कर रहे हैं। इस समय 17 मिलियन कार्ड जारी हो चुके हैं जबकि हर महीने करीब 3 मिलियन कार्ड जारी हो रहे हैं। यह कार्ड बैंकिंग क्षेत्र में भारत की क्षमता भी दर्शाता है। इससे अंतर्राष्‍ट्रीय कार्डो पर निर्भरता भी कम होगी

## सन्दर्भ

## बाहरी कड़ियाँ

श्रेणी:भारत में भुगतान और निपटान प्रणालियाँ
श्रेणी:भारतीय रिज़र्व बैंक
श्रेणी:डेबिट कार्ड
श्रेणी:क्रेडिट कार्ड
श्रेणी:भारतीय राष्ट्रीय भुगतान निगम
श्रेणी:भारत में नकदरहित लेनदेन
उत्तराखण्ड विधानसभा चुनाव, २०१२

**उत्तराखण्ड विधानसभा चुनाव, २०१२** भारत के उत्तराखण्ड राज्य में वर्ष २०१२ में हुआ तीसरा विधानसभा चुनाव है। इससे पूर्व उत्तराखण्ड में वर्ष २००२ और २००७ में विधानसभा चुनाव हुए थे। २०१२ के विधानसभा चुनाव ३० जनवरी २०१२ को एक चरण वाले चुनाव में सम्पन्न हुए थे। २०१२ विधानसभा चुनाव उत्तराखण्ड की ७० विधानसभा सीटों पर ७८८ प्रत्याशियों द्वारा लड़े गए थे। इस विधानसभा चुनाव के लिए उत्तराखण्ड में कुल ९,८०६ मतदान केन्द्र बनाए गए थे। मतदान का समय प्रातः आठ बजे से लेकर सायं पाँच बजे तक का था और इस दौरान राज्य में कुल ६३ लाख ७८ हज़ार २९२ लोगों ने मतदान किया जो कुल मतदाताओं की संख्या का लगभग ६७% था।

## चुनावी परिदृश्य
उत्तराखण्ड की ७० सदस्यीय विधानसभा सीटों में से १३ अनुसूचित जाति और २ सीटें अनुसूचित जनजाति के प्रत्याशियों के लिए आरक्षित हैं। राज्य के प्रमुख राजनीतिक दल निम्नलिखित हैं (कोष्ठक में पिछले विधानसभा चुनाव में जीती गई सीटें): भारतीय जनता पार्टी (३५ सीटें), भारतीय राष्ट्रीय काँग्रेस (२१ सीटें), बहुजन समाज पार्टी (८ सीटें) और उत्तराखण्ड क्रान्ति दल (३ सीटें)।

मौसम विभाग द्वारा मतदान तिथि घोषित किए जाने के बाद इस बात की आशंका थी कि राज्य के खराब मौसम के कारण मतदान तिथि को आगे बढ़ाया जा सकता है लेकिन मतदान वाले दिन कुल मिलाकर मौसम सही रहा। इस चुनाव के परिणाम अन्य चार राज्यों के परिणामों के साथ ही ६ मार्च २०१२ को घोषित किए गये।

## चुनाव परिणाम
उत्तराखण्ड विधानसभा चुनावों के परिणाम ६ मार्च २०१२ को घोषित किए गए। चुनाव परिणाम इस प्रकार रहा:

## विधानसभा में महत्वपूर्ण पदधारक

* **अध्यक्ष** : गोविन्द सिंह कुंजवाल
* **उपाध्यक्ष** : अनुसूया प्रसाद मैखुरी
* **नेता सदन**: विजय बहुगुणा
* **नेता विपक्ष** : अजय भट्ट
* **मुख्य सचिव** : देवी प्रसाद गैरोला

### क्षेत्रवार परिणाम

*स्रोत*:

## वर्षवार रुझान

## इन्हें भी देखें
* २००७ उत्तराखण्ड विधानसभा चुनाव
* २००२ उत्तराखण्ड विधानसभा चुनाव
* उत्तराखण्ड की राजनीति

## सन्दर्भ

## बाहरी कड़ियाँ
* चुनावों की सम्पूर्ण कवरेज गूगल समाचार
* ''Election Commission of India'' 

श्रेणी:उत्तराखण्ड विधानसभा चुनाव
श्रेणी:उत्तराखण्ड की राजनीति
मधु (शब्द)

[thumb|240px|'मधु' शब्द के कुछ [हिन्द-यूरोपीय भाषा-परिवार|हिन्द-यूरोपीय भाषाओँ में सजातीय शब्द]]
::*अगर आप शहद पर लेख ढूंढ रहे हैं तो [[मधु]] देखिये*
**मधु** बहुत सी हिन्द-आर्य भाषाओँ में प्रयोग होने वाले शब्द है जिसका अर्थ 'शहद' या 'मीठा' होता है। इसका एक अन्य अर्थ 'शराब' भी होता है, विशेषकर 'शहद से बनने वाली शराब', जिसे अंग्रेज़ी में मीड (mead) कहते हैं। यह संस्कृत का शब्द है और बहुत प्राचीन जड़े रखने के कारण बहुत हिन्द-यूरोपीय भाषाओँ में इसके सजातीय शब्द (कॉगनेट) हैं।

## शराब और मधु
'मधु' और उस से सम्बंधित 'मद' और 'मदिरा' शब्दों का अर्थ 'शहद' के साथ-साथ 'शराब' भी होता है। यह सभी शब्द मूलतः संस्कृत के हैं और इसके कुछ सजातीय शब्द अंग्रेज़ी का 'mead', यूनानी का 'μέθν', अवस्ताई का 'मदु', फ़ारसी का 'मय' और प्राचीन चर्च स्लावोनिक का 'मेदू' (medŭ) हैं। इस 'शराब' वाले अर्थ के साथ मधु और मद के कई और शब्द बनते हैं, जैसे कि 'मधुशाला' और 'मदिरालय', यानि वह जगह जहाँ शराब परोसी जाती हो। इसी तरह 'मदमस्त' शब्द है जिसका अर्थ है 'शराब के नशे में मस्त होना' लेकिन जिसका अलंकारिक प्रयोग उस स्थिति के लिए भी होता है जिसमें प्रेम की तीव्र भावना की वजह से बिना शराब पिए ही नशे की भावना का होना।

## रूपकालंकार में प्रयोग
'मधु' शुरू में केवल 'शहद' का मतलब रखता था लेकिन हिन्दु संस्कृत ग्रंथों में इसका प्रयोग 'शराब' और फिर शराब से सम्बन्धी रूपकालंकार में होना शुरू हो गया। बृहदारण्यक उपनिषद् में, जिसकी कृति एक हज़ार वर्ष ईसापूर्व से पहले हुई मानी जाती है, एक 'मधु ब्राह्मण' नामक अध्याय है। अन्य जगहों पर 'वेदों के रहस्यात्मक सार को मधु विद्या कहा गया है'। अंग्रेज़ी में 'वाइन' (wine) शब्द का भी ऐसा प्रयोग देखा जाता है, मसलन 'वाइन ऑफ़ ट्रूथ' ('wine of truth' यानि 'सत्य की शराब')। इतिहासकार 'मधु' के इस अलंकारिक प्रयोग को वेदों की कृति के समय के पास जन्मा मानते हैं। सोम को भी, जो प्राचीन हिन्द-ईरानी लोगों का धार्मिक पेय था और जिसे ईरानी अवस्ताई में 'हओमा' कहते थे, वेदों में कभी-कभी 'मधु' पुकारा जाता है। लेकिन यह हिन्द-आर्य शाखा में ही मिलता है, क्योंकि 'अवस्ता, जो सोम की परिभाषाओं को लेकर वेद के बहुत क़रीब है, सोम और मधु के सम्बन्ध को नहीं जानती'।

## नामों में प्रयोग
'मधु' से उत्पन्न हुए कई नाम हिन्दु समुदाय में रखे जाते हैं, जैसे कि 'मधुर', 'माधुरी', 'मधुकर', 'मधुसूदन', 'मधुलिका' और 'मधुबाला'।

## इन्हें भी देखें
* मधु (शहद)
* सजातीय शब्द
* हिन्द-यूरोपीय भाषा-परिवार

## सन्दर्भ


श्रेणी:संस्कृत शब्द
श्रेणी:फ़ारसी शब्द
श्रेणी:अंग्रेज़ी शब्द
श्रेणी:सजातीय शब्द
कैसिनी-होयगेन्स

[thumb|230px|[शनि (ग्रह)|शनि और उसके छल्लों के आगे कैसिनी शोध यान का काल्पनिक चित्रण]]
**कैसिनी-होयगेन्स** (Cassini-Huygens) एक अंतरिक्ष यान मिशन है जो सन् २००४ से हमारे सौर मंडल के दूसरे सबसे बड़े ग्रह शनि और उसके प्राकृतिक उपग्रहों का अध्ययन कर रहा है। यह १९९७ में पृथ्वी से रोकेट के ज़रिये छोड़ा गया और इस मिशन में शनि के इर्द-गर्द कक्षा (ऑरबिट) में घूमने वाला एक कृत्रिम उपग्रह और शनि के सबसे बड़े चन्द्रमा टाइटन पर उतरना वाला एक यान शामिल थे। टाइटन पर उतरने वाले यान का नाम 'होयगेन्स' था और २००५ में वह मुख्य कैसिनी यान से अलग होकर उस उपग्रह पर उतरा। कैसिनी सन् २०१५ तक शनि की परिक्रमा करके उसकी तस्वीरें लेता रहेगा और उसपर जानकारी एकत्रिक कर के पृथ्वी की ओर प्रसारित करता रहेगा। २०१५ में उसे शनि के भयंकर वायुमंडल में गिराकर ध्वस्त का दिया जाएगा।

## इन्हें भी देखें
* शनि (ग्रह)
* शनि के प्राकृतिक उपग्रह
* टाइटन (चन्द्रमा)
* शनि के छल्ले
## सन्दर्भ


श्रेणी:शनि के अंतरिक्ष यान
श्रेणी:अमेरिका के अंतरिक्ष यान
किस किसको प्यार करूँ 2

***किस किसको प्यार करूँ 2*** सन् 2025 में प्रमोचित हिन्दी भाषा की भारतीय हास्य नाटक फ़िल्म है। इसका निर्देशन एवं लेखन अनुकल्प गोस्वामि ने किया है। फ़िल्म का निर्माण अब्बास–मस्तान, वीनस रिकॉर्ड्स एंड टेप्स और स्टार स्टूडियोज18 ने किया। फ़िल्म में कपिल शर्मा, मनजोत सिंह, त्रिधा चौधरी और पारुल गुलाटी ने अभिनय किया है। फ़िल्म सन् 2015 की फ़िल्म किस किसको प्यार करूँ की आत्मिक उत्तरकथा है।

## कथानक

## पात्र
* कपिल शर्मा – मोहन शर्मा/मेहमूद/माइकल/मंजीत
* मनजोत सिंह – हरबीर "हब्बी" सिंह
* हीरा वरिना – सानिया हुसैन
* त्रिधा चौधरी – मीरा
* पारुल गुलाटी – जेन्नी
* आयेशा खान – रूही
* सुशांत सिंह – डीसीपी डेविड डिकोस्टा, जेन्नी का भाई
* विपिन शर्मा – मिर्ज़ा, सानिया के पिता
* अखिलेन्द्र मिश्रा – बीके, मोहन का पिता
* स्मिता जयकर – ज़ीनत, सानिया की माँ
* सुप्रिया शुक्ला – ममता, मोहन की माँ
* जैमी लीवर – संतोष
* जिम्मी मोजेस – हिंजड़ों का सरदार
* यशपाल शर्मा – इंजिनियर बाबा
* असरानी – फ़ादर एंथनी
* अनिल चरणजीत – महमूद
* श्रीकान्त वर्मा – पीटी शिक्षक
* आरव जैन – रिज़वान
* त्रुप्ति खामकार – पुष्पा
* सुमित अरोड़ा – टैक्सी ड्राइवर
* गिन्नी कपिल शर्मा – गिन्नी (अतिथि भूमिका)

## निर्माण
## सन्दर्भ

## बाहरी कड़ियाँ
* 
*
ज़रफ़शान

thumb|220px|ज़रफ़शान शहर की एक ईमारत
**ज़रफ़शान** (उज़बेक: Зарафшон, ज़रफ़शोन; अंग्रेज़ी: Zarafshan) मध्य एशिया के उज़बेकिस्तान देश के नवोई प्रान्त का एक शहर है। भौगोलिक निर्देशांकों के हिसाब से यह नगर ४१°३६'२९ उत्तर और ६४°१३'३५ पूर्व में स्थित है। सन् २००७ में इसकी आबादी ६५,००० से थोड़ी ज़्यादा अनुमानित की गई थी। यह शहर किज़िल कुम रेगिस्तान के क्षेत्र में पड़ता है लेकिन इसके लिए पानी का प्रबंध आमू दरिया से आने वाली एक २२० किमी लम्बी पाइप-लाइन से किया जाता है। ज़रफ़शान को 'उज़बेकिस्तानी सोने की राजधानी' कहा जाता है क्योंकि यहाँ पर नज़दीकी मुरुताऊ सोने की खान से सम्बंधित व्यापारिक कार्यालय हैं। ज़रफ़शान एक नया शहर है जिसकी स्थापना सोना निकालने के उद्योग की वजह से हुई और, उज़बेकिस्तान में स्थित होने के बावजूद, यहाँ रूसी लोगों की आबादी उज़बेक लोगों से अधिक हैं।

## इन्हें भी देखें
* नवोई प्रान्त
* किज़िल कुम रेगिस्तान

## सन्दर्भ


श्रेणी:नवोई प्रान्त
श्रेणी:उज़्बेकिस्तान के नगर
श्रेणी:उज़्बेकिस्तान
श्रेणी:मध्य एशिया के शहर
उचकुदुक

**उचकुदुक** (उज़बेक: Учқудуқ, उचक़ुदुक़; अंग्रेज़ी: Uchkuduk) मध्य एशिया के उज़बेकिस्तान देश के नवोई प्रान्त का एक शहर है। भौगोलिक निर्देशांकों के हिसाब से यह नगर ४२°९'२४ उत्तर और ६३°३३'२० पूर्व में स्थित है। सन् २००७ में इसकी आबादी २७,००० से थोड़ी ज़्यादा अनुमानित की गई थी। यह शहर किज़िल कुम रेगिस्तान के बीच में पड़ता है। सोवियत संघ के ज़माने में यह एक 'बंद शहर' था (यानि बहार वालों को यहाँ आने पर पाबंदी थी) क्योंकि यहाँ से सोवियत संघ के परमाणु हथियारों के लिए युरेनियम की खाने चलाई जाती थी। 
उज़बेक भाषा में 'उचकुदुक' शब्द का अर्थ 'तीन कूएँ' होता है।

## सम्बंधित तथ्य
उचकुदुक शहर से सम्बंधित एक घटना १० जुलाई १९८५ को घटी जब यहाँ एरोफ़्लोट उड़ान संख्या ७४२५ का विमान दुर्घटनाग्रस्त हुआ। इस हादसे में २०० लोगों की जाने गई। उचकुदुक यहाँ से उभरे 'याल्ला' (Ялла, Yalla) नाम के एक संगीत गुट के लिए भी मशहूर है जो १९७० और १९८० के दशकों में पूरे सोवियत संघ और कुछ अन्य पूर्व यूरोपीय देशों में प्रसिद्ध हुआ। इनका सबसे मशहूर गाना 'उचकुदुक - त्रि कोलोदत्सा' था।

## इन्हें भी देखें
* नवोई प्रान्त
* किज़िल कुम रेगिस्तान

## बाहरी कड़ियाँ
* यू-ट्यूब पर 'याल्ला' संगीत गुट का 'उचकुदुक - त्रि कोलोदत्सा' नामक गाना

## सन्दर्भ


श्रेणी:नवोई प्रान्त
श्रेणी:उज़्बेकिस्तान के नगर
श्रेणी:उज़्बेकिस्तान
श्रेणी:मध्य एशिया के शहर
पूर्वी ईरानी भाषाएँ

**पूर्वी ईरानी भाषाएँ** ईरानी भाषा-परिवार की एक उपशाखा हैं जो मध्य ईरानी काल (लगभग चौथी शताब्दी ईसापूर्व) से उभरीं। अवस्ताई भाषा अक्सर इस शाखा की एक प्राचीनतम सदस्या मानी जाती है। आधुनिक काल में सब से ज़्यादा बोली जाने वाली पूर्वी ईरानी भाषा पश्तो है, जिसके दुनिया में लगभग ५ करोड़ मातृभाषी हैं। यह अफ़्ग़ानिस्तान और पश्चिमोत्तरी पाकिस्तान के ख़ैबर-पख़्तूनख़्वा प्रान्त में बोली जाती है। इसके अलावा पूर्वी ताजिकिस्तान के कूहिस्तोनी-बदख़्शान स्वशासित प्रान्त और चीन के सुदूर पश्चिमी शिनजियांग प्रान्त में भी पूर्वी ईरानी भाषाएँ बोली जाती हैं। प्राचीन सोग़दाई से विकसित हुई पश्चिमोत्तरी ताजिकिस्तान की यग़नोबी भाषा और स्किथी-सरमती से विकसित हुई कॉकस क्षेत्र की ओसेती भाषा भी दोनों पूर्वी ईरानी भाषाएँ मानी जाती हैं।

## इन्हें भी देखें
* ईरानी भाषाएँ
* पश्तो
* ओसेती भाषा

## सन्दर्भ


श्रेणी:पूर्वी ईरानी भाषाएँ
श्रेणी:ईरानी भाषाएँ
श्रेणी:मध्य एशिया की भाषाएँ
श्रेणी:हिन्द-ईरानी भाषाएँ
पामीरी भाषाएँ

[thumb|230px|पामीरी भाषाएँ [पामीर पर्वतमाला|पामीर पर्वत क्षेत्र में बोली जाती हैं]]
**पामीरी भाषाएँ** (फ़ारसी: , ज़बानहा-ए-पामीरी; अंग्रेज़ी: Pamir languages) पूर्वी ईरानी भाषा-परिवार की एक उपशाखा हैं जिसकी सदस्य भाषाएँ पामीर पर्वत क्षेत्र में बसने वाले बहुत से समुदाय बोलते हैं, विशेषकर वह समुदाय जो पंज नदी और उसकी उपनदियों के किनारे वास करते हैं। इसे बोलने वाले इलाक़ों में पूर्वोत्तरी अफ़्ग़ानिस्तान का बदख़्शान प्रान्त और पूर्वी ताजिकिस्तान के कूहिस्तोनी-बदख़्शान स्वशासित प्रान्त हैं। इनके अलावा एक सरिकोली नामक भाषा अफ़्ग़ानिस्तान और चीन के शिनजियांग प्रान्त के सीमावर्ती इलाक़ों में बोली जाती है। सरिकोली को चीन में 'ताजिकी भाषा' कहा जाता है लेकिन ध्यान दें कि यह ताजिकिस्तान में बोली जाने वाली ताजिकी भाषा से बिलकुल अलग है।

सन् १९९० में अंदाज़ा लगाया गया कि विश्व भर में पामिरी भाषाएँ बोलने वालों की संख्या लगभग एक लाख थी। कुछ मुख्य पामीरी भाषाएँ शुग़नी, सरिकोली, याज़गुलामी, मुन्जी, इश्काशिमी, वाख़ी, यिदग़ा और वन्जी हैं। वन्जी के बारे में भाषावैज्ञानिकों का अनुमान है कि यह विलुप्त हो चुकी है क्योंकि इसे बोलने वाले अब ताजिकी भाषा बोलने लगे हैं।

## इन्हें भी देखें
* पामीर पर्वत
* पूर्वी ईरानी भाषाएँ
* बदख़्शान प्रान्त
* कूहिस्तोनी-बदख़्शान स्वशासित प्रान्त

## सन्दर्भ


श्रेणी:पामीरी भाषाएँ
श्रेणी:पूर्वी ईरानी भाषाएँ
श्रेणी:ईरानी भाषाएँ
श्रेणी:मध्य एशिया की भाषाएँ
श्रेणी:हिन्द-ईरानी भाषाएँ